**Előterjesztés Harc Község Önkormányzata Képviselő-testülete**

**2017. március 14-én tartandó soron következő ülésére**

**1. napirend**

**Tárgy: Tájékoztatás a lejárt határidejű határozatok végrehajtásáról, és a két ülés között történt eseményekről**

**Előterjesztést készítette: Balogh Györgyi aljegyző, Fehérné Makk Anita igazgatási főelőadó**

**Előterjesztő: Tóth Gábor polgármester**

**Tisztelt Képviselő- testület!**

* Az 1/2017. (I.31.) határozat a polgármesteri illetmény megállapítására vonatkozott. A határozat az illetményszámfejtő-hely részére megküldésre került.
* A 2/2017. (I.31.) határozat a polgármester költségátalányának megállapítására vonatkozott. A határozat a pénzügyi ügyintéző részére átadásra került.
* A 3/2017.(I.31.) határozat az alpolgármesteri illetmény megállapítására vonatkozott. A határozat az illetményszámfejtő-hely részére megküldésre került.
* A 4/2017.(I.31.) határozat a 2016. évi közbeszerzési beszámoló elfogadására vonatkozott.
* Az 5/2017.(I.31.) határozat a 2017. évi közbeszerzési terv elfogadására vonatkozott.
* A 6/2017.(I.31.) határozat az EBR 322572 azonosító számú vis maior közbeszerzési ajánlattételi felhívás megindítására vonatkozott. A Bíráló Bizottság a támfal építésére a kivitelezőt kiválasztotta.
* A 7/2017.(I.31.) határozat a VP 6.7.2.1-7.4.1.2-16 kódszámú Önkormányzati utak karbantartásához szükséges erő- és munkagépek beszerzése támogatási kérelem benyújtásáról és konzorciumi megállapodás megkötésére vonatkozott. A támogatási kérelem határidőben benyújtásra került, a konzorciumi megállapodás aláírásra került.
* A 8/2017.(I.31.) határozat a 2017. évi közművelődési terv elfogadására vonatkozott. A határozat a közművelődése referens részére megküldésre került.
* A 9/2017.(I.31.) határozat Rikker Anita Márta pályázatíró megbízási szerződésének módosítására vonatkozott. A megbízási szerződés aláírása megtörtént.
* A 10/2017.(II.14.) határozat a lejárt határidejű határozatok végrehajtásáról szóló tájékoztatás elfogadására vonatkozott.
* A 11/2017.(II.14.) határozat a Kölesdi Közös Önkormányzati Hivatal 2017. évi költségvetésének véleményezésére vonatkozott. A létszám adatok és a dologi kiadások pontosításra kerültek. A költségvetés elfogadásra került.
* A 12/2017.(II.14.) határozat az Önkormányzat adósságot keletkeztető ügyleteiből eredő fizetési kötelezettségeire vonatkozott.
* A 13/2017.(II.14.) határozat a Kölesdi Közös Óvoda működésére vonatkozott. A határozat az óvodatársulás részére megküldésre került.
* A 14/2017.(II.14.) határozat az EFOP 3.7.3-16 Az egész életen át tartó tanuláshoz hozzáférés biztosítása támogatási kérelem benyújtásáról és a konzorciumi megállapodás megkötésére vonatkozott. A támogatási kérelem benyújtási határidejét meghosszabbították, ezért még nem került benyújtásra a pályázat.
* A 15/2017.(II.14.) határozat Harc község ivóvízminőség-javító program megvalósítása érdekében Konzorciumi Együttműködési Megállapodás megkötésére vonatkozott. A megállapodás aláírásra került, és a NFP Nemzeti Fejlesztési Programiroda Nonprofit Kft részére megküldésre került.

Tájékoztatás a két ülés között történt eseményekről: szóbeli előterjesztés

Kérem a Képviselőket, hogy a lejárt határidejű határozatok állásáról és a két ülés között történt eseményekről szóló tájékoztatást megtárgyalni, majd elfogadni szíveskedjenek.

Szükséges többség: egyszerű többség

*Határozati javaslat:*

Harc Község Önkormányzata Képviselő-testülete

a polgármester lejárt határidejű határozatokról, valamint a két ülés között történt eseményekről szóló tájékoztatását további feladat-meghatározás nélkül elfogadja.

Felelős: Tóth Gábor polgármester

Határidő: azonnal.

Harc, 2017. március 10.

Tóth Gábor sk. polgármester